Eesti Entsüklopeedia (1932–1937)/Saarimaa
Saarimaa (sks. Saargebiet e. Saarland [zaargebiit, zaar-]), Preisi Reinimaa äärmine edelaosa vastu Prantsusmaad, Saari jõe keskjooksul, 1912 km², 823 000 el. (1933). Pealinn Saarbrücken (←). S. on tähtis oma kivisöe- ja rauakaevanduste ning neil põhineva raskemetallitööstuse poolest. Elanikkond koosneb peam. sakslasist, enamuses kat. usku. — Versailles' rahu järgi läks S. 15 a-ks Rahvasteliidu valitsuse alla, kusjuures Prantsusmaa sai ainuõiguse S. kivisöekaevanduste ekspluateerimiseks. Versailles' rahus ettenähtud rahvahääletus otsustas jaan. 1935 S. liidendamise jälle Saksamaa külge.